Možnosti kombinácie liekov Nebilet, Perindopril a Equoral.
chcem sa opýtať, či môžem brať  lieky na vysoký krvný tlak Nebilet a Perindopril s liekmi Equora
l
Dobrý deň,
ďakujeme za Vašu otázku.
Medzi liekom Equoral a liekom Perindopril boli pozorované interakcie strednej závažnosti.  Pri súčasnej kombinácií inhibítorov enzýmu konvertujúceho angiotenzín (ACEi) s imunosupresívami môže nastať pokles koncentrácie hemoglobínu a zníženie počtu leukocytov v krvi (leukopénia) a zvýšené riziko myelosupresie.  V prípade kombinácie je potrebné sledovať krvný obraz pacienta (počet leukocytov aj iných krvných buniek, a hladinu hemoglobínu).
Pri súbežnej kombinácii  sa zvyšuje riziko poškodenia obličiek a hyperkaliémie, hyperurikémie a komplikácií podobných dne. Kombináciu liečiv je potrebné zvážiť, pokiaľ sa lekár rozhodne podávať liečivá súbežne, je nutné monitorovať pacienta - resp. funkciu obličiek (klírens), kaliémia.
V prípade, že súčasné užívanie nariadil lekár, je si týchto skutočností vedomý a zvážil pomer prínosu liečby a možného rizika z nej vyplývajúceho. V takom prípade odporúčam riadiť sa jeho pokynmi. Ak Vám lieky predpísali viacerí lekári a o užívaní iných liekov neboli informovaní, je potrebné lekárov o užívaní všetkých liekov dodatočne informovať.
Prajem pekný zvyšok dňa.
S pozdravom
PharmDr. Patrícia Čečková